Kort før klokken 11 lørdag formiddag fik Nordjyllands Politi en anmeldelse om, at der var blevet fundet en livløs kvinde ved Kjul Strand i Hirtshals. Det var nogle forbipasserende, der havde fundet den livløse kvinde, da de var på vandretur på stranden. Den druknede kvinde blev fundet i vandkanten, og der blev straks ringet 112. Herefter rykkede Nordjyllands Politi og Nordjyllands Beredskab talstærkt ud til stranden med både ambulance og helikopter. De er fortsat til stede på adressen, og forsøger nu at klarlægge hændelsen, fortæller vagtchef ved Nordjyllands Politi, Karsten Højrup. - Vi taler med folk på og omkring stranden for at finde ud af, hvad der er sket. Kvinden er identificeret som en 77-årig kvinde fra Bindslev. Der er intet, der tyder på, at der er sket en forbrydelse-

Referat:
Opdateret: Den livløse person er nu identificeret som en 77-årig kvinde fra Bindslev.